1916. године у објекат школе је премјештена Учитељска школа из Сарајева. Рад школе није престајао у току Другог свјетског рата али је са радом школа престала у периоду од марта 1992. године до септембра 1994. године због ратних дешавања. У том периоду школа је гранатирана и потпуно опустошена. У послијератном периоду јужно крило објекта санирао је 1997. године Норвешки савјет, а 2001.године је организација „World Vision“ санирала кров, средње и сјеверно крило школе. У санацији објеката и опремању наставним средствима у подручним школама учествовале су хуманитарне организације „Arkobaleno“ из Пинерола, „Bauer hilfen Bauern“ из Салцбурга, „Симик“ те организација „Санднес“ из Дубровника и Фонд за развој РС.